b"\n_START_ARTICLE_\nIn the Zone\n_START_SECTION_\nSnemanje\n_START_PARAGRAPH_\nZa album In the Zone je Britney Spears delala s producenti, kot so Bloodshy & Avant, R. Kelly, Moby, Diddy, Christopher Stewart in The Matrix. Pesmi za album je pri\xc4\x8dela pisati med turnejo Dream Within a Dream Tour. Britney Spears je o pisanju med turnejo povedala: \xc2\xbbEdina stvar, ki se mi je zdela stra\xc5\xa1ljiva, je bilo to, da nisem vedela, \xc4\x8de so dobre. [Vendar] ne more\xc5\xa1 nikomur zaupati. Mora\xc5\xa1 slediti svojim ob\xc4\x8dutkom.\xc2\xab\xc2\xa0Dejala je, da je avtobiografska tekstopiska, vendar ne do te mere, da bi se po\xc4\x8dutila samo-izkori\xc5\xa1\xc4\x8deno. Po koncu turneje je svojega prijatelja in spremljevalnega pevca Anneta Artanija povabila k sebi domov, v Los Angeles. S pomo\xc4\x8djo klavirja sta za\xc4\x8dela pisati pesmi in kmalu zatem odpotovala v Lake Como v Lombardiji, Italija. Med pesmimi je bila tudi pesem \xc2\xbbEverytime\xc2\xab, za katero je Annet Artani potrdil, da sta jo napisala kot odziv na pesem\xc2\xa0\xc2\xbbCry Me a River\xc2\xab\xc2\xa0Justina Timberlakea, ter pesem \xc2\xbbShine\xc2\xab, ki jo je Britney Spears napisala za svojo sestro, Jamie Lynn, in je ostala nedokon\xc4\x8dana. Snemanje albuma se je pri\xc4\x8delo zgodaj leta 2003. Britney Spears je dejala, da na za\xc4\x8detku ni vedela, kaj naj pri\xc4\x8dakuje od albuma, zaradi \xc4\x8desar si je za snemanje vzela veliko \xc4\x8dasa in je sodelovala z razli\xc4\x8dnimi producenti, da bi na\xc5\xa1la tiste, s katerimi se dobro ujame. Prva pesem z albuma In the Zone, ki so jo posneli, je bila pesem \xc2\xbbTouch My Hand\xc2\xab, za katero je Britney Spears trdila, da je \xc2\xbbres dolo\xc4\x8dila razpolo\xc5\xbeenje za celoten album. Enostavno smo opona\xc5\xa1ali slednjo.\xc2\xab Nato je posnela pesem \xc2\xbbEverytime\xc2\xab. Pri snemanju te je pohvalila producenta pesmi, Guya Sigswortha: \xc2\xbbPovedala sem mu samo, kako natan\xc4\x8dno naj pesem zveni. In bil je neverjeten, saj obstaja veliko producentov, ki jim stvari razlo\xc5\xbei\xc5\xa1, oni pa jih enostavno ne dojamejo. In \xc5\xa1ele ko je pesem \xc5\xbee posneta, si re\xc4\x8de\xc5\xa1: 'Oh, nisem si mislil, da bo izpadlo tako.' On pa je vse skupaj enostavno zadel. Neverjeten je.\xc2\xab_NEWLINE_Christopher Stewart in Penelope Magnet, poznana kot RedZone, sta Britney Spears predstavila tretjo pesem z albuma, \xc2\xbbPop Culture Whore\xc2\xab, ki sta jo sama napisala in producirala. Njenem mened\xc5\xbeerjem je bila pesem sicer v\xc5\xa1e\xc4\x8d, vendar jo je sama zavrnila, saj je bila po njenem mnenju \xc2\xbbzani\xc4\x8d\xc2\xab. Ko sta se ponovno sre\xc4\x8dala z Britney Spears pono\xc4\x8di v New York Cityju z namenom, da \xc2\xbbvstopita v njen svet\xc2\xab, kot je razlo\xc5\xbeila Penelope Magnet, jima je bilo la\xc5\xbeje \xc2\xbbresni\xc4\x8dno pisati in vedeti, kaj bi rekla in \xc4\x8desa ne, spoznati njen resni\xc4\x8dni zna\xc4\x8daj\xc2\xab. Christopher Stewart in Penelope Magnet sta pri\xc4\x8dela delati na osnutku za pesem \xc2\xbbMe Against the Music\xc2\xab; Christopher Stewart se je domislil celotne pesmi, Penelope Magnet pa je napisala klavirsko melodijo in del besedila. Med snemalno sejo je, kot je povedal Christopher Stewart, za tri dneve odpovedal sistem prezra\xc4\x8devanja, vendar se Britney Spears \xc2\xbbni prito\xc5\xbeevala ali kaj takega in zdelo se mi je, da je do tja, kjer je zdaj, prilezla z razlogom.\xc2\xab Na vajah za svoj nastop na podelitvi nagrad MTV Video Music Awards leta 2003 je Britney Spears Madonni zapela dokon\xc4\x8dano verzijo pesmi \xc2\xbbMe Against the Music\xc2\xab. Potem, ko je Madonna dejala, da ji je pesem v\xc5\xa1e\xc4\x8d, jo je Britney Spears vpra\xc5\xa1ala, \xc4\x8de bi posnela duet pesmi z njo. RedZone je osnutek pesmi \xc2\xbbMe Against the Music\xc2\xab\xc2\xa0poslal Madonni, ki je sama posnela in uredila svoje vokale, s \xc4\x8dimer so pesem spremenili v duet. Britney Spears, ki je bila tudi sama \xc5\xbee ve\xc4\x8d let velika Madonnina obo\xc5\xbeevalka, je bila \xc2\xbbve\xc4\x8d kot le presene\xc4\x8dena\xc2\xab, ko je sli\xc5\xa1ala njen del pesmi. Dejala je: \xc2\xbbProsila sem jo samo, da bi naredila majhno stvar, vendar se je temu resni\xc4\x8dno posvetila. Veliko stvari je izbolj\xc5\xa1ala.\xc2\xab \xc4\x8clana dueta RedZone sta nato za album napisala \xc5\xa1e ve\xc4\x8d pesmi, vklju\xc4\x8dno s pesmijo \xc2\xbbEarly Mornin'\xc2\xab, ter zapela spremljevalne vokale za pesem \xc2\xbbOutrageous\xc2\xab\xc2\xa0in producirala pesem \xc2\xbbThe Hook Up\xc2\xab._NEWLINE_Produkcijska skupina The Matrix je komentirala, da je potem, ko so Britney Spears predstavili nekaj svojih pesmi, slednja nekatere precej prilagodila sami sebi, posebej besedilo. Lauren Christy je dejala:\xc2\xa0\xc2\xbb... res ve, kaj si \xc5\xbeeli. Ve, kadar posku\xc5\xa1a nekaj, kar ji ne ustreza. Vedno pove: 'Ne, to nisem jaz.' Ni ena izmed tistih ustvarjalcev, ki si ustvarjajo neko umetno podobo.\xc2\xab\xc2\xa0Trdila je tudi, da so jo med snemanjem pesmi \xc2\xbbShadow\xc2\xab\xc2\xa0zelo navdu\xc5\xa1ile pevkine vokalne sposobnosti. Preden je album iz\xc5\xa1el, je mened\xc5\xbeer Britney Spears, Larry Rudolph, komentiral, da se ji zdi zelo pomembno, da se nekoliko oddalji od svoje prej\xc5\xa1nje glasbe, pesmi \xc2\xbbI'm a Slave 4 U\xc2\xab\xc2\xa0in\xc2\xa0\xc2\xbbBoys\xc2\xab\xc2\xa0z albuma Britney pa naj bi ozna\xc4\x8devali novo stopnjo v njeni karieri. Barry Weiss, takratni vodja zalo\xc5\xbebe Jive Label Group, je dodal: \xc2\xbbDosegla je, kar si je zadala dose\xc4\x8di, in sicer to, da ustvari zrelej\xc5\xa1i album, ki ne zveni kot nekaj, kar je ustvarila pred tremi leti, ko je \xc5\xa1e vedno ustvarjala komercialne albume z uspe\xc5\xa1nicami za single. [...] Je delo, ki bi ga morala snemati trenutno in res ga je ustvarila.\xc2\xab Album In the Zone so snemali v studiu Battery in studiu The Dojo v New York Cityju, studiu 3:20, studiu Decoy, studiu Pacifique, studiu Record Plan in studiu Westlake Audio v Los Angelesu, Kalifornija, studiu The Chocolate Factory v Chicagu, Illinois, studiu Triangle Sond v Atlanti, Georgia, studiu Metrophonic in studiu Olympic v Londonu, Anglija ter studiu Murlyn v Stockholmu, \xc5\xa0vedska. V za\xc4\x8detku leta 2003 je Britney Spears pri\xc4\x8dela preizku\xc5\xa1ati dolo\xc4\x8dene pesmi tako, da jih je izvajala v no\xc4\x8dnih klubih, kot je Show v New York Cityju.\n_START_SECTION_\nDose\xc5\xbeki na lestvicah\n_START_PARAGRAPH_\nPo podatkih Nielsen SoundScana je album In the Zone v prvem tednu od izzida v Zdru\xc5\xbeenih dr\xc5\xbeavah Amerike prodal 609.000 kopij izvodov, s \xc4\x8dimer je debitiral na vrhu lestvice Billboard 200. Album je postal drugi najbolje prodajani album \xc5\xbeenske ustvarjalke v prvem tednu od izzida leta 2003 (samo za albumom The Diary of Alicia Keys Alicie Keys) ter peti najbolje prodajani album v prvem tednu od izzida tistega leta. Britney Spears je postala tudi prva \xc5\xbeenska glasbenica v zgodovini Billboardovih lestvic, katere \xc5\xa1tirje zaporedni albumi so debitirali na prvem mestu lestvice Billboard 200. Do tretjega tedna od izzida je album In the Zone \xc5\xbee prodal 1 milijon kopij izvodov v dr\xc5\xbeavi. 16. decembra 2003 je prejel dvakratno platinasto certifikacijo s strani organizacije Recording Industry Association of America (RIAA) za 2 milijona prodanih izvodov v Zdru\xc5\xbeenih dr\xc5\xbeavah Amerike. Po podatkih Nielsen SoundScana je album nazadnje prodal 2.978.000 kopij. V Kanadi je album debitiral na drugem mestu dr\xc5\xbeavne lestvice z 31.000 prodanimi izvodi v prvem tednu od izzida. Nazadnje je prejel trikratno platinasto certifikacijo s strani organizacije Canadian Recording Industry Association (CRIA) za 300.000 prodanih kopij._NEWLINE_V Avstraliji in Novi Zelandiji je album debitiral na desetem in petindvajsetem mestu dr\xc5\xbeavne lestvice. Za 70.000 prodanih kopij je album prejel platinasto certifikacijo s strani organizacije Australian Recording Industry Association (ARIA). Album je debitiral na tretjem mestu lestvice na Japonskem za pribli\xc5\xbeno 59.128 prodanih kopij. V Mehiki je album In the Zone 17. decembra 2003 prejel platinasto certifikacijo s strani organizacije Asociaci\xc3\xb3n Mexicana de Productores de Fonogramas y Videogramas (AMPROFON) za 60.000 prodanih kopij. Tudi v Argentini je album prejel platinasto certifikacijo s strani organizacije Argentine Chamber of Phonograms and Videograms Producers (CAPIF) za 40.000 prodanih izvodov. Album In the Zone je debitiral na trinajstem mestu britanske glasbene lestvice, kjer je ostal \xc5\xa1e triin\xc5\xa1tirideset tednov. Nazadnje je za 300.000 prodanih izvodov prejel platinasto certifikacijo s strani organizacije British Phonographic Industry (BPI). Album je debitiral tudi na vrhu francoske lestvice. Aprila 2004 je album prejel platinasto certifikacijo s strani organizacije International Federation of the Phonographic Industry (IFPI) za milijon prodanih kopij izvodov v Evropi. Album In the Zone je postal osmi najbolje prodajani album leta 2003.\n_START_SECTION_\nSestava\n_START_PARAGRAPH_\nPo mnenju novinarja iz revije Billboard, je album In the Zone ozna\xc4\x8deval velik napredek v glasbeni karieri Britney Spears. Namesto tradicionalnega popa je album temnej\xc5\xa1i z ve\xc4\x8d dance glasbene zvrsti. Britney Spears je o glasbenih zvrsteh v albumu govorila z revijo Rolling Stone: \xc2\xbbOpisala bi ga kot zabavnega, delo, ki sem si ga \xc5\xbeelela posneti - nekaj, kar lahko poslu\xc5\xa1a\xc5\xa1, ne da bi razmi\xc5\xa1ljal o sestavi pesmi [...] Seveda ne snemam ve\xc4\x8d velikih uspe\xc5\xa1nic, kot je '...Baby One More Time'. Mislim, da to delo prikazuje, na kateri to\xc4\x8dki \xc5\xbeivljenja sem zdaj. Je \xc4\x8dustveno, je seksualno. Najbr\xc5\xbe pi\xc5\xa1em podzavestno, saj pi\xc5\xa1em ob ob\xc4\x8dutkih, ki jih trenutno ne \xc4\x8dutim.\xc2\xab Amy Schriefer iz revije NPR je napisala, da je album me\xc5\xa1anica dance, house, crunk in hip hop glasbenih zvrsti. Po mnenju Williama Shawa iz revije Blender je bila glavna tema albuma In the Zone \xc2\xbbprebujanje seksualnosti Britney Spears kot samske \xc5\xbeenske.\xc2\xab Prvi singl z albuma,\xc2\xa0\xc2\xbbMe Against the Music\xc2\xab, ki je vklju\xc4\x8deval tudi Madonno, je bil kot duet oblikovan naknadno. Madonna del pesmi zapoje samostojno, med pesmijo pa si z Britney Spears izmenjujeta kitice. Pesem naj bi vklju\xc4\x8devala elemente funk in hip hop zvrsti, bil pa naj bi tudi velik poudarek na kitarah. V pesmi Madonna in Britney Spears prepevata o u\xc5\xbeitku ob spro\xc5\xa1\xc4\x8danju na plesi\xc5\xa1\xc4\x8du: \xc2\xbbSem ob mikrofonu / Posku\xc5\xa1am prevzeti glasbo / Je kot tekmovanje\xc2\xab\xc2\xa0(\xc2\xbbI'm up against the speaker / Trying to take on the music / It's like a competition\xc2\xab). Druga pesem z albuma,\xc2\xa0\xc2\xbb(I Got That) Boom Boom\xc2\xab, vklju\xc4\x8duje veliko elementov hip hop glasbe, poleg Britney Spears pa jo pojeta tudi dvoj\xc4\x8dka Ying Yang._NEWLINE_Pesem \xc2\xbbShowdown\xc2\xab\xc2\xa0ima \xc2\xbbmehur\xc4\x8dkast\xc2\xab\xc2\xa0ritem, besedilo pa govori o \xc2\xbbborbi in urejanju telesnih odnosov\xc2\xab, vklju\xc4\x8duje pa tudi kitico: \xc2\xbbRes te ne \xc5\xbeelim dra\xc5\xbeiti / Ampak ali bi, prosim, odpel mojo zadrgo?\xc2\xab\xc2\xa0(\xc2\xbbI don\xe2\x80\x99t really want to be a tease / But would you undo my zipper, please?\xc2\xab). \xc4\x8cetrta pesem z albuma, \xc2\xbbBreathe on Me\xc2\xab, je bila opisana kot najbolj \xc4\x8dustvena pesem albuma. Vklju\xc4\x8duje elemente hip hopa in Britney Spears prepeva: \xc2\xbbOh, tako vro\xc4\x8de je in potrebujem nekaj zraka / In, fant, prosim, ne nehaj, ker sem skoraj tam\xc2\xab\xc2\xa0(\xc2\xbbOh, it's so hot, and I need some air/ And boy, don't stop 'cause I'm halfway there\xc2\xab) ter \xc2\xbbSamo stisni svoje ustnice skupaj in pihni\xc2\xab\xc2\xa0(\xc2\xbbJust put your lips together and blow\xc2\xab). Pesem \xc2\xbbEarly Mornin'\xc2\xab\xc2\xa0je opisovala, kako Britney Spears i\xc5\xa1\xc4\x8de mo\xc5\xa1ke v klubu v New York Cityju. Pesem ima ponikalni ritem in vokali Britney Spears so umirjeni. V pesmi je omenjen tudi no\xc4\x8dni klub Show. Pesem\xc2\xa0\xc2\xbbToxic\xc2\xab, ki jo je Britney Spears kasneje ozna\xc4\x8dila za svojo najljub\xc5\xa1o pesem v svoji karieri, so v originalu namenili Kylie Minogue. Drugi singl z albuma je vklju\xc4\x8deval elemente glasbene zvrsti electropop, velik poudarek pa je bil na sintetizatorju, bobnih, kitarah in podobnih in\xc5\xa1trumentih. Besedilo pesmi \xc2\xbbToxic\xc2\xab\xc2\xa0govori o odvisnosti od ljubimca. Kot \xc4\x8detrti in zadnji singl z albuma je iz\xc5\xa1la pesem\xc2\xa0\xc2\xbbOutrageous\xc2\xab. Pesem, ki vklju\xc4\x8duje veliko elementov hip hopa in po mnenju novinarja s kanala MTV, v nekaterih delih Britney Spears \xc2\xbb\xc5\xa1epeta in javka [...] z melodijo, kakr\xc5\xa1na bi o\xc4\x8darala \xc5\xa1e ka\xc4\x8de, zaradi \xc4\x8desar pesem izpade nekako eksoti\xc4\x8dna.\xc2\xab\xc2\xa0Besedilo govori o materializmu in zabavi, pevka pa v kiticah na\xc5\xa1teva, kaj jo veseli. V pesmi \xc2\xbbTouch of My Hand\xc2\xab, ki se je Britney Spears zdela podobna pesmi\xc2\xa0\xc2\xbbThat's the Way Love Goes\xc2\xab\xc2\xa0(1993) Janet Jackson, prepeva na ni\xc5\xbejih tonih. Vsebuje razli\xc4\x8dne elemente srednjezahodne glasbe, besedilo pa govori o samozadovoljevanju._NEWLINE_Deveta pesem z albuma, \xc2\xbbThe Hook Up\xc2\xab, je bila reggae pesem, v kateri Britney Spears prepeva z jamaj\xc5\xa1kim naglasom. Balada \xc2\xbbShadow\xc2\xab\xc2\xa0govori o spominjanju na ljubimca tudi potem, ko se par \xc5\xbee razide. Besedilo pesmi \xc2\xbbBrave New Girl\xc2\xab\xc2\xa0govori o mladi \xc5\xbeenski, ki brez zadr\xc5\xbekov i\xc5\xa1\xc4\x8de svojo strast. V electro-funk pesmi pevka skoraj rapa pri kiticah: \xc2\xbbNa\xc5\xa1la bo svojo strast, na\xc5\xa1la bo svojo pot, naredila bo tisto, kar je prav / Ne \xc5\xbeeli si New Yorka, ne \xc5\xbeeli si L.A.-ja, na\xc5\xa1la bo tisti posebni poljub\xc2\xab\xc2\xa0(\xc2\xbbShe's going to find her passion, she's going to find her way, she's going to get right out of this/ She don't want New York, she don't want L.A., she's going to find that special kiss\xc2\xab). Pesem so primerjali z deli ustvarjalcev, kot so No Doubt, Blondie in Madonna. Pesem \xc2\xbbEverytime\xc2\xab\xc2\xa0se za\xc4\x8dne s klavirskim uvodom in petjem Britney Spears, kar spremlja \xc5\xa1e celotno pesem. Besedilo pesmi \xc2\xbbEverytime\xc2\xab\xc2\xa0govori o razlogih za odpu\xc5\xa1\xc4\x8danje in neza\xc5\xbeelenem zasledovanju biv\xc5\xa1ega ljubimca. V pesmi pevka razlaga, da ne more ve\xc4\x8d nadaljevati: \xc2\xbbVsaki\xc4\x8d, ko posku\xc5\xa1am leteti, padem / Brez svojih kril se po\xc4\x8dutim tako majhno\xc2\xab\xc2\xa0(\xc2\xbbEverytime I try to fly I fall / Without my wings I feel so small\xc2\xab). V intervjuju s kanalom MTV je Britney Spears o pesmi povedala: \xc2\xbbJe pesem o zlomljenem srcu, o prvi ljubezni, prvi pravi ljubezni. To je nekaj, s \xc4\x8dimer se lahko pove\xc5\xbeejo vsi ljudje, saj so vsi ljudje \xc5\xbee do\xc5\xbeiveli tisto prvo ljubezen, za katero so menili, da bodo z njo ostali do konca \xc5\xbeivljenja.\xc2\xab Ko so jo vpra\xc5\xa1ali, \xc4\x8de pesem \xc2\xbbEverytime\xc2\xab\xc2\xa0govori o Justinu Timberlakeu, je dejala: \xc2\xbbPustila bom, da to razlo\xc5\xbei pesem sama.\xc2\xab\n_START_SECTION_\nSprejem kritikov\n_START_PARAGRAPH_\nAlbum In the Zone ima na spletni strani Metacritic od 100 to\xc4\x8dk 66, kar temelji na trinajstih ocenah. Jason Shawhan s spletne strani About.com je albumu dodelil pozitivno oceno, saj naj bi bil zelo privla\xc4\x8den, hkrati pa vsebuje tudi osebne izjave Britney Spears. Dodal je \xc5\xa1e: \xc2\xbbNovo delo Britney Spears ima \xc5\xa1e nekaj, \xc4\x8desar njeni prej\xc5\xa1nji albumi niso imeli: na prej\xc5\xa1njih albumih ni nikoli pokazala kakr\xc5\xa1nih koli \xc4\x8dustev kot povpre\xc4\x8dno pop delo. Pogre\xc5\xa1am pa seveda Maxa Martina, vendar se zdi, da gd\xc4\x8d. Spears posve\xc4\x8da veliko pozornosti La Ciccone. \xc4\x8ce povem druga\xc4\x8de, to je Britneyjin True Blue.\xc2\xab Stephen Thomas Erlewine s spletne strani Allmusic je napisal, da je album \xc2\xbbustvarjen za no\xc4\x8dne klube, vendar vsebuje tudi nekaj electro zvrsti in produkcije dueta Neptunes, vendar ne zveni sodobno - zveni kot glasba iz leta 1993 ali odlomek z Madonninih albumov, kot sta Bedtime Stories in Ray of Light. Te pesmi pa, zahvaljujo\xc4\x8d pametni produkciji, niso samo izpopolnjene, temve\xc4\x8d tudi veliko bolj raznolike kot pri drugih albumih.\xc2\xab Ruth Mitchell s spletne strani BBC Online je pesem \xc2\xbbEarly Mornin'\xc2\xab\xc2\xa0najbolj\xc5\xa1a pesem z albuma, vendar je dodala: \xc2\xbbNa \xc5\xbealost so njeni poskusi, da bi dokazala zrelost nekako propadli in vse, kar je ostalo dobro od tega, je album In The Zone.\xc2\xab Mim Udovitch iz revije Blender je napisal: \xc2\xbbTo tranzicijsko delo je neobotavljajo\xc4\x8de se oddaljevanje od pesmi iz srca do pesmi iz medno\xc5\xbeja [...] Ni ve\xc4\x8d dekle in osvobojena su\xc5\xbeenjstva je zagotovo postala \xc5\xbeenska, ki pa precej prepri\xc4\x8dljivo igra skrivno ljubimko.\xc2\xab David Browne iz revije Entertainment Weekly je pesmi \xc2\xbbTouch of My Hand\xc2\xab\xc2\xa0in \xc2\xbbBrave New Girl\xc2\xab\xc2\xa0ozna\xc4\x8dil za najbolj\xc5\xa1i in najbolj preprosti pesmi z albuma, k \xc4\x8demur je dodal: \xc2\xbbNa CD-ju, s katerim je nameravala praznovati svoje odra\xc5\xa1\xc4\x8danje, je Britney Spears ostala oddaljena in potopljena. Ne glede na vso svojo svobodo se \xc5\xa1e vedno ni odkrila.\xc2\xab_NEWLINE_Jon Pareles iz revije Rolling Stone je napisal: \xc2\xbbVokal [Britney Spears] je tako sprogramiran, psihi\xc4\x8dno skorajda izgine. [...] Album In the Zone nam ponudi strip-klub, 1-900 seks, prilagajanje in votlost. Pod ble\xc5\xa1\xc4\x8de\xc4\x8dim ritmom je Britney Spears zvenela pribli\xc5\xbeno tako intimno kot napihljiva lutka.\xc2\xab Sal Cinquemani iz revije Slant je dejal: \xc2\xbbBritneyjin \xc4\x8detrti album, In The Zone, odkrije pop to\xc4\x8dko odra\xc5\xa1\xc4\x8danja z elementi hip hopa in dance glasbe, s \xc4\x8dimer se dokon\xc4\x8dno znebi biv\xc5\xa1ega dekli\xc5\xa1kega popa. [...] Na dolo\xc4\x8dene trenutke je album In The Zone veliko, debelo ljubezensko pismo plesi\xc5\xa1\xc4\x8du, ki spominja na Madonnina dela [...] kar je \xc5\xa1e bolj primerno.\xc2\xab Dorian Lynskey iz revije The Guardian je komentiral; \xc2\xbbZa razliko od Britneyjinih prej\xc5\xa1njih albumov, album In the Zone nima nobenega dodatnega polnila in nobenih prej izdanih pesmi, samo 57 razli\xc4\x8dnih mo\xc5\xbenosti uporabe tr\xc5\xbeenja popa. Vklju\xc4\x8duje hip-hop, deep house, Neptunesov stil, R&B in, najpomembnej\xc5\xa1e, staro Madonno.\xc2\xab Keleffa Sanneh iz revije The New York Times je napisal: \xc2\xbbKer se je zdelo, kot da petje (ali, natan\xc4\x8dneje, mo\xc4\x8d) ni bilo glavni interes [Britney Spears], ve\xc4\x8dino dela prepusti ritmu. Ko ne \xc5\xa1epeta ali javka, svoj glas spremeni z elektronskimi u\xc4\x8dinki ali pa se skriva za kupom spremljevalnih pevcev.\xc2\xab Jason King iz revije Vibe je album opisal kot \xc2\xbbskrajno samozavestno dance delo, ki Britney Spears prika\xc5\xbee tudi v lu\xc4\x8di izpiljene tekstopiske.\xc2\xab Za pesem \xc2\xbbToxic\xc2\xab\xc2\xa0je Britney Spears leta 2004 prejela svojega prvega grammyja, in sicer v kategoriji za \xc2\xbbnajbolj\xc5\xa1e dance delo\xc2\xab.\n_START_SECTION_\nSingli\n_START_PARAGRAPH_\nPesem\xc2\xa0\xc2\xbbMe Against the Music\xc2\xab\xc2\xa0je 20. oktobra 2003 preko zalo\xc5\xbebe Jive Records iz\xc5\xa1la kot glavni singl z albuma In the Zone. Zalo\xc5\xbeba se je odlo\xc4\x8dila, da bo prvi singl z albuma \xc2\xbbOutrageous\xc2\xab, vendar se Britney Spears s tem ni strinjala in jih je prepri\xc4\x8dala, da so raje izdali pesem \xc2\xbbMe Against the Music\xc2\xab. Pesmi so glasbeni kritiki dodelili me\xc5\xa1ane ocene. Nekateri so menili, da je bil singl najmo\xc4\x8dnej\xc5\xa1a dance pesem z albuma, druge pa je razo\xc4\x8darala in se jim je zdela zelo skromna. Pesem \xc2\xbbMe Against the Music\xc2\xab\xc2\xa0je u\xc5\xbeivala v velikem komercialnem uspehu, saj je zasedla vrh avstralske, evropske, danske, mad\xc5\xbearske, irske in \xc5\xa1panske glasbene lestvice. Zasedla je drugo mesto na lestvicah v Kanadi, Italiji, na Norve\xc5\xa1kem in v Zdru\xc5\xbeenem kraljestvu ter eno izmed prvih petih mest na \xc5\xa1e mnogih lestvicah v drugih dr\xc5\xbeavah. Pesem je leta 2004 prejela nagrado Billboard Music Awards v kategoriji za \xc2\xbbnajbolj\xc5\xa1i dance singl leta\xc2\xab. Videospot za pesem je prikazoval Britney Spears in Madonno v no\xc4\x8dnem klubu. Pesem\xc2\xa0\xc2\xbbToxic\xc2\xab\xc2\xa0so 12. janaurja 2004 izdali kot drugi singl z albuma. Na za\xc4\x8detku so za drugi singl z albuma nameravali izdati pesem\xc2\xa0\xc2\xbb(I Got That) Boom Boom\xc2\xab\xc2\xa0ali pesem \xc2\xbbOutrageous\xc2\xab, vendar se je Britney Spears nazadnje raje odlo\xc4\x8dila za pesem \xc2\xbbToxic\xc2\xab. Pesem so glasbeni kritiki v glavnem hvalili. Pesem \xc2\xbbToxic\xc2\xab\xc2\xa0je po svetu do\xc5\xbeivela velik uspeh, saj je zasedla eno izmed prvih petih mest na petnajstih lestvicah ter vrh avstralske, kanadske, mad\xc5\xbearske, norve\xc5\xa1ke, britanske glasbene lestvice. V Zdru\xc5\xbeenih dr\xc5\xbeavah Amerike je pesem postala prva pesem Britney Spears, ki se je uvrstila med prvih deset pesmi na lestvici po skoraj \xc5\xa1tirih letih. Videospot za pesem je prikazoval Britney Spears kot skrivno agentko v iskanju viale z zeleno teko\xc4\x8dino. Potem, ko jo ukrade, se vrne v svoje stanovanje in zastrupi svojega nezvestega fanta. Videospot vklju\xc4\x8duje tudi vmesne prizore, v katerih je Britney Spears gola oziroma so po njenem telesu posejani samo diamanti. S pesmijo \xc2\xbbToxic\xc2\xab\xc2\xa0je Britney Spears dobila svojega prvega grammyja, in sicer v kategoriji za \xc2\xbbnajbolj\xc5\xa1e dance delo\xc2\xab\xc2\xa0in pogosto jo ozna\xc4\x8dijo za eno izmed njenih najbolj dovr\xc5\xa1enih pesmi._NEWLINE_Pesem\xc2\xa0\xc2\xbbEverytime\xc2\xab\xc2\xa0je 17. maja 2004 iz\xc5\xa1la kot tretji singl z albuma. Glasbeni kritiki so ji dodelili v glavnem pozitivne ocene. Pesem \xc2\xbbEverytime\xc2\xab\xc2\xa0je u\xc5\xbeivala v velikem komercialnem uspehu, saj je zasedla eno izmed prvih petih mest v ve\xc4\x8dini dr\xc5\xbeav in vrh na britanski, avstrlski, irski in mad\xc5\xbearski glasbeni lestvici. Videospot za pesem pesem \xc2\xbbEverytime\xc2\xab\xc2\xa0je prikazoval Britney Spears kot zvezdnico, ki be\xc5\xbei pred paparazzi in se utaplja v svoji kopalni kadi, nato pa za\xc4\x8dne krvaveti iz rane na svoji glavi. V bolni\xc5\xa1nici je zdravniki ne morejo re\xc5\xa1iti in v \xc4\x8dasu njene smrti se v naslednji sobi rodi otrok, ki naj bi bil njena reinkarnacija. Na za\xc4\x8detku so nameravali posneti videospot, v katerem se Britney Spears ubije zaradi prevelikega odmerka mamila, vendar so mnoge organizacije, ki so menile, da videospot poveli\xc4\x8duje samomor, kritizirale to zgodbo, zato so jo spremenili. Pesem\xc2\xa0\xc2\xbbOutrageous\xc2\xab\xc2\xa0je 13. julija 2004 iz\xc5\xa1la kot \xc4\x8detrti in zadnji singl z albuma. Pesem so kon\xc4\x8dno izdali kot singl potem, ko je bila izbrana za tematsko pesem filma Catwoman (2004). Pesmi \xc2\xbbOutrageous\xc2\xab\xc2\xa0so glasbeni kritiki dodelili me\xc5\xa1ane ocene. Nekateri so pohvalili njen \xc5\xbeivahen zvok in jo primerjali z deli Michaela in Janet Jackson, drugi pa so menili, da se pesem \xc2\xbbhitro pozabi\xc2\xab. Pesem je zasedla le devetinsedemdeseto mesto na lestvici Billboard Hot 100 v Zdru\xc5\xbeenih dr\xc5\xbeavah Amerike. Videospot so junija 2004 posneli v New York Cityju in na snemanju si je Britney Spears po\xc5\xa1kodovala koleno, zaradi \xc4\x8desar je od\xc5\xa1la na artroskopsko operacijo. Videospot so odpovedali, tako kot turnejo The Onyx Hotel Tour in vklju\xc4\x8ditev pesmi na soundtrack filma Catwoman.\n_START_SECTION_\nPromocija\n_START_PARAGRAPH_\nNovembra 2003 je Barry Weiss v intervjuju z revijo Billboard dejal, da so album In the Zone promovirali na svetovni stopnji, na pomembnih podro\xc4\x8djih, kot so elektronski in pisni mediji, televizija, radio in videospoti, da bi ob\xc4\x8dinstvo obvestili o izzidu albuma. Poleg tega je zalo\xc5\xbeba Jive Records sodelovala s podjetjem Karpel Group, da bi se album bolje prodajal tudi med homoseksualci. Poleg tega so pri tr\xc5\xbeenju sodelovali \xc5\xa1e s tr\xc5\xbenim podjetjem LidRock, kjer so gostom potem, ko so naro\xc4\x8dili sok Sbarro, podarili kozar\xc4\x8dek z naslovnico albuma in osemcentimeterski CD s pesmijo \xc2\xbbBrave New Girl\xc2\xab\xc2\xa0ter dvema pesmima drugih glasbenikov. Decembra 2003 je podjetje LidRock na CD vklju\xc4\x8dilo \xc5\xa1e remix pesmi \xc2\xbbMe Against the Music\xc2\xab\xc2\xa0brez Madonne ter pesmi dveh drugih izvajalcev zalo\xc5\xbebe Jive Records, in sicer Nicka Cannona ter glasbene skupine Bowling for Soup. V kinematografu Regal so prikazali tudi kratek film, ki je prikazoval odlomke s snemanj videospotov pesmi s tega albuma. 1. novembra 2003 sta se na nacionalni televiziji za\xc4\x8deli dve ogla\xc5\xa1evalni kampanji, ena je bila reklama za nastop Britney Spears v oddaji Saturday Night Live, druga pa ekskluzivno na MTV-ju. Na\xc4\x8drtovali niso nobene sponzorirane reklamne kampanje, kar je Larry Rudolph razlo\xc5\xbeil z:\xc2\xa0\xc2\xbb[Tokrat] se bo vse skupaj vrtelo bolj okoli glasbe in ne toliko okoli sodelovanj z raznimi podjetji.\xc2\xab\xc2\xa0Da bi album promovirali tudi drugod po svetu, je Britney Spears v roku \xc5\xa1tirih mesecev posnela sedem mini televizijskih specijalk ter ve\xc4\x8d kot stopetdeset intervjujev zunaj Zdru\xc5\xbeenih dr\xc5\xbeav Amerike._NEWLINE_Britney Spears je pesem \xc2\xbbMe Against the Music\xc2\xab\xc2\xa0prvi\xc4\x8d izvedla na otvoritvi \xc5\xa1portne prireditve NFL 4. septembra 2003 v nakupovalnem centru National Mall. Zatem je izvedla \xc5\xa1e pesmi\xc2\xa0\xc2\xbb...Baby One More Time\xc2\xab\xc2\xa0ter \xc2\xbbI'm a Slave 4 U\xc2\xab; oba nastopa sta vklju\xc4\x8devala veliko pirotehni\xc4\x8dnih u\xc4\x8dinkov. 14. septembra 2003 je Britney Spears nastopila na nenapovedanem koncertu v no\xc4\x8dnem klubu Rain v hotelu Palms Casino ter izvedla pesmi \xc2\xbbMe Against the Music\xc2\xab, \xc2\xbbBreathe on Me\xc2\xab,\xc2\xa0\xc2\xbb...Baby One More Time\xc2\xab\xc2\xa0ter \xc2\xbbI'm a Slave 4 U\xc2\xab. 18. oktobra 2003 je v sedemindvajseti sezoni ameri\xc5\xa1ke komi\xc4\x8dne oddaje Saturday Night Live izvedla pesmi \xc2\xbbMe Against the Music\xc2\xab\xc2\xa0in \xc2\xbbEverytime\xc2\xab. Britney Spears je otvorila podelitev nagrad American Music Awards leta 2003 z nastopom s pesmijo \xc2\xbbMe Against the Music\xc2\xab. 17. novembra 2003 je na kanalu ABC iz\xc5\xa1la specialka, naslovljena kot Britney Spears: In the Zone. Naslednji dan je pesmi\xc2\xa0\xc2\xbb(I Got That) Boom Boom\xc2\xab\xc2\xa0in \xc2\xbbMe Against the Music\xc2\xab\xc2\xa0izvedla v ameri\xc5\xa1ki glasbeni oddaji Total Request Live na Times Squareu. S pesmijo \xc2\xbbMe Against the Music\xc2\xab\xc2\xa0je nastopila tudi v ameri\xc5\xa1kih oddajah The Tonight Show with Jay Leno ter Live with Regis and Kelly 17. in 24. novembra leta 2003. Pesmi \xc2\xbbToxic\xc2\xab, \xc2\xbbBreathe on Me\xc2\xab\xc2\xa0in \xc2\xbbMe Against the Music\xc2\xab\xc2\xa0je izvedla na prazni\xc4\x8dnem plesu 8. decembra 2003 v centru Staples. 24. januarja 2004 je Britney Spears otvorila podelitev nagrad NRJ Music Awards leta 2004 z nastopom s pesmijo \xc2\xbbToxic\xc2\xab. 5. avgusta 2004 je s pesmijo \xc2\xbbEverytime\xc2\xab\xc2\xa0nastopila na britanski pogovorno-glasbeni oddaji Top of the Pops.\n_START_SECTION_\nZapu\xc5\xa1\xc4\x8dina\n_START_PARAGRAPH_\nStephen Thomas Erlewine s spletne strani Allmusic je komentiral: \xc2\xbb\xc4\x8ce je album Britney iz leta 2001 tranzicijski album, ki ga je Britney Spears ustvarila na to\xc4\x8dki, ko ni bila dekle, ne \xc5\xa1e \xc5\xbeenska, je album, In the Zone iz leta 2003, album, s katerim je dokon\xc4\x8dala svoje potovanje in se spremenila v Britney, odraslo \xc5\xbeensko.\xc2\xab\xc2\xa0Britney Spears je Stephen Thomas Erlewine primerjal z njeno vrstnico, Christino Aguilero in je razlo\xc5\xbeil, da obe ena\xc4\x8dita zrelost s promoviranjem spolnosti in pesmimi z glasbo iz no\xc4\x8dnih klubov, vendar medtem ko Christina Aguilera \xc2\xbbizpade kot rojena kurba, je Britney naivno mlado dekle, ki je pri\xc5\xa1la na kolid\xc5\xbe, ki pije, kadi, ple\xc5\xa1e in seksa samo malo preve\xc4\x8d nepremi\xc5\xa1ljeno, saj je to prvi\xc4\x8d, da se lahko iz\xc5\xbeivi.\xc2\xab Sal Cinquemani iz revije Slant je napisal: \xc2\xbbZa dekle, ki se je vedno zdela preve\xc4\x8d seksualno usmerjena za svojo starost, je z albumom In The Zone kon\xc4\x8dno Britney pokazala svoje sposobnosti, \xc4\x8de se tako izrazim. Ta majhna spogledljiva deklica sedaj, pri enaindvajsetih letih, morda kon\xc4\x8dno deluje kot \xc5\xbeenska.\xc2\xab Jason King iz revije Vibe je dejal, da je album pokazal spremenjeno Britney Spears, \xc2\xbbki ni ve\xc4\x8d deklica, temve\xc4\x8d \xc5\xbeenska, ki se lahko spoprime z vsakim mo\xc5\xa1kim.\xc2\xab Leta 2009 je Amy Schriefer iz revije NPR uvrstila na svoj seznam \xc2\xbb50 najpomembnej\xc5\xa1ih glasbenih del desetletja\xc2\xab, saj naj bi bil \xc2\xbbosnova za pop glasbo v 2000. letih\xc2\xab. Menila je, da je Britney Spears z albumom prikazala idealni futuristi\xc4\x8dni zvok, saj se je \xc5\xa1e vedno oddaljevala od teen pop glasbene zvrsti. Pohvalila pa je pesmi \xc2\xbbToxic\xc2\xab\xc2\xa0in \xc2\xbbEverytime\xc2\xab\xc2\xa0ter dodala \xc5\xa1e: \xc2\xbbMedtem ko je zgodovina desetletja prepletena z obsedenostjo s slavnimi, nadlegovanjem paparazzev in zapletene zgradbe \xc5\xbeenske seksualnosti in materinstva, zapisanega na telesu Britney Spears, je zgodovina desetletja zaznamoval tudi brezhibni pop, ki je zapisan na njenem telesu dela.\xc2\xab_NEWLINE_Julie Andsager je v svoji knjigi Sex in consumer culture (2006) dejala, da so videospoti iz albuma In the Zone predstavili druga\xc4\x8dno Britney Spears in \xc4\x8deprav se je album dobro prodajal tudi med homoseksualci, so videospote o\xc4\x8ditno oblikovali za heteroseksualne mo\xc5\xa1ke. Menila je, da so izto\xc4\x8dnice za videospote Britney Spears prav njene spolne fantazije in da je uporaba sanirane podobe privla\xc4\x8dne mlade \xc5\xbeenske, ki pozira na veliko seksualnih na\xc4\x8dinov, album promovirala med dvema ob\xc4\x8dinstvoma: ve\xc4\x8dinoma so jo ustvarili za izpolnjevanje heteroseksualnih fantazij, vendar je hkrati tudi slu\xc5\xbeila kot vir napotkov za zapeljevanje mo\xc5\xa1kih za mlada dekleta. S perspektive tr\xc5\xbeenja se je albumov namen izpolnjevanja sanj kazal ne samo v videospotih, temve\xc4\x8d tudi pri poljubu med Britney Spears in Madono na podelitvi nagrad MTV Video Music Awards leta 2003. Julie Andsager je zaklju\xc4\x8dila:\xc2\xa0\xc2\xbb[Britney Spears] ima, morda, sposobnost sprejeti svojo seksualnost do skrajnosti (vsaj za televizijo) \xc5\xbee pri dvaindvajsetih letih.\xc2\xab"